DAÎŞo ke 2003 de vejîyabi werte 2013 de Sûrîye de bi aktîf û bi destvistişê Meydanê Teyarayan ê Minixî dest pê barbarîya xo kerd.
Meydanê Teyarayan ê Minixî verî zî hetê cerganê OSOyî ra amebi îşxalkerdene. 2013 de OSOyî nameyê xo kerd Cepheyê Îslamî. Cerganê DAÎŞî dima ke tîya vist destî Cephet El Nusra û xeylêk komanê cîhadîstan reyde zaf cayê bînî zî îşxal kerdî.
DAÎŞî bi paştdayîşê dewleta tirke û Erdoganî verê xo da wareyanê kurdan û waşt Şorişê Rojawanî çin bikerê, herêmanê Îdareyê Xoserî bi temamî îşxal bikerê. DAÎŞî hêrişanê giranan ra dima Mûsil, Tîkrît, Til Efer û Şingal vistbî destî. Cerganê DAÎŞî destvistişê Mexmûrî ra dima xo nêzdîyê Hewlêrî zî kerd û herêmê Rabîa û Zûmarî vistî destî.
DAÎŞî 13ê êlula 2014î de hêrişê Kobanê kerd. Netîceya xoverdayîşêkê giranî de 27ê çeleyê 2015î de şerwananê YPG û YPJyî Kobanê de cergê DAÎŞî vistî bin. No xoverdayîş bi destpêkê binkewtişê DAÎŞî.
Cergê DAÎŞî serra 2017î de 'Paytextê Xelîfetî' Reqa de ameyî binkerdene û têna Dêra Zorê de mendî. 2019 de DAÎŞ Baxozî ra ame vetene û bi nê hawayî serdestîya leşkerîye ya DAÎŞî ya serê erdî ameye çinkerdene.
Qasê 12 hezar cergê DAÎŞî û 70 hezar ferdê keyeyanê DAÎŞî teslîmê QSDyî bîyî ke nê kesî 46 welatan ra yê. Nê cergî û keyeyê înan kampanê Rojawanî de ameyî cakerdene.
Îdareyê Xoserî çend reyî venga nê welatan da ke hemwelatîyanê xo yê DAÎŞîyan bigêrê û muhakeme bikerê yan zî nê cergî mehkemeya mîyanneteweyîye de bêrê muhakemekerdene. Hem zî nê welatan cewan nêda nê vengdayîşî.
Kampa Holê de qasê 60 hezar cergê DAÎŞî û ferdê keyeyanê înan estê. Kampa Roje ya Dêrikî de zî qasê 2 hezar cergê DAÎŞî û ferdê keyeyanê înan estê. Nê kampî seke bomba yê ke beno ke nişka ra biteqê.
2018-2019 de nê cinî û domanê cerganê DAÎŞî welatanê xo rê ameyî teslîmkerdene:
Komara Girawanê Trinidadî, 2 domanî.
Temsîlkarîya Karanê Teberî ya Avusturalya, 8 domanî.
Temsîlkarîya Karanê Teberî ya Rûsya, 8 domanî.
Hetê QSDyî ra 12ê teşrîna peyêne ya 2017î de 29 domanî û 13 cinîyî ameyî teslîmkerdene.
2 domanî û cinîyêke teslîmê YNKyî ameyî kerdene.
Cinîyêke teslîmê Komelê Katolîkî yê Armenîyan ê herêma Cizîr û Firatê ameyî kerdene.
Temsîlkarîya Karanê Teberî ya Danîmarka rê 2 domanî ameyî teslîmkerdene.
Temsîlkarîya Karanê Teberî ya Swêdî, 7 domanî.
Temsîlkarîya Karanê Teberî ya Amerîka, 6 domanî û 5 cinîyî.
Temsîlkarîya Karanê Teberî ya Ozbekistanî 88 domanî û 60 cinîyî.
Temsîlkarîya Karanê Teberî ya Nîjerya, 3 domanî.
Xaça Sûre ya Îtalya û Heyva Sor a Sûrîye, domanêk.
Temsîlkarîya Hukmatê Sûdanî ya Şamî, 6 domanî û cinîyêke.
Temsîlkarîya Têkilîyanê Teberî ya Norwêçî, 5 domanî.
Temsîlkarîya Karanê Teberî ya Almanya, 7 domanî û cinîyêke.
Temsîlkarîya Karanê Teberî ya Îngilîstanî, 3 domanî.
Temsîlkarîya Karanê Teberî ya Avusturya, 2 domanî.
Temsîlkarîya Karanê Teberî ya Belçîka, 6 domanî.
Temsîlkarîya Karanê Teberî ya Hollanda, 2 domanî.
Temsîlkarîya Karanê Teberî ya Kazakistanî, 101 cinîyî.
Temsîlkarîya Karanê Teberî ya Fînlandîya, 2 domanî.
2018 û 2019 de bi temamî 183 cinîyî û 206 domanî ameyî teslîmkerdene.
Serra 2020î de nê cinî û domanê cerganê DAÎŞî ameyî teslîmkerdene:
Norwêc, 2 domanî û cinîyêke.
Dîwanê Îdareyî yê Iraqî, domanêk û 2 cinîyî.
Temsîlkarîya Karanê Teberî ya Rûsya, 35 domanî.
Temsîlkarîya Karanê Teberî ya Fransa, 10 domanî.
Yewîya Heqanê Domanan a Rûsya, 15 domanî.
Heyetê Sûrîye yê Îngilîstanî, domanêk.
Kanada, domanêk.
Yewîya Heqanê Domanan a Rûsya, 57 domanî.
Serra 2020î de 125 domanî û 4 cinîyî hetê welatan ra ameyî teslîmgirewtene.
2021 de nê cinî û domanê cerganê DAÎŞî ameyî teslîmkerdene:
Temsîlkarîya Karanê Teberî ya Ozbekîstanî, 68 domanî û 24 cinîyî.
Temsîlkarîya Karanê Teberî ya Rûsya, 34 domanî.
Temsîlkarîya Karanê Teberî ya Rûsya, 20 domanî.
Temsîlkarîya Karanê Teberî ya Kanada, 2 domanî.
Fransa, 7 domanî.
Hollanda, 3 domanî û cinîyêke.
Ukrayna, cinîyêke.
Dîwanê Başûrê Kurdîstanî, 2 domanî û cinîyêke.
28ê hezîrane de, 5ê temmuze û 13ê temmuza 2021î de bi temamî 12 domanî û 8 cinîyî ameyî teslîmkerdene.
Temsîlkarîya Karanê Teberî ya Fînlandîya, 2 domanî û cinîyêke.
Temsîlkarîya Karanê Teberî ya Belçîka, 10 domanî û 6 cinîyî.
Makedonya, 9 domanî û 2 cinîyî.
Arnavutluk, 14 domanî û 5 cinîyî.
Fîlîstîn, 2 domanî.
Temsîlkarîya Karanê Teberî ya Swêdî, 6 domanî û 3 cinîyî.
20ê Êlula 2021î de 8 domanî û 3 cinîyî ameyî teslîmkerdene.
Temsîlkarîya Karanê Teberî ya Almanya, 23 domanî û 8 cinîyî.
Temsîlkarîya Karanê Teberî ya Danîmarka, 14 domanî û 3 cinîyî.
Temsîlkarîya Karanê Teberî ya Îngilîstanî 3 domanî.
Temsîlkarîya Karanê Teberî ya Fransa, 7 domanî.
Temsîlkarîya Karanê Teberî ya Norweçî, domanêk.
Temsîlkarîya Karanê Teberî ya Swîsre, 2 domanî.
10 domanî û cinîyê êzidîyî  4ê Adara 2021î de ameyî teslîmkerdene.
Bi temamî 249 domanî û 66 cinîyê DAÎŞî welatanê xo rê ameyî teslîmkerdene.
